Okresná prokuratúra Banská Bystrica 
Partizánska cesta 1, 975 63 Banská Bystrica 1 	

Sp. zn. : XXXXX	Banská Bystrica, 11.11.2014
EEČ : 2-45-271-2014

U Z N E S E N I E

Trestná vec:	obvinený XXXXX 
Prečin:	Zanedbanie povinnej výživy podľa § 207 odsek 1, odsek 3 písmeno b Trestného zákona číslo 300/2005 Zbierky zákonov v znení zákona číslo 1/2014 Zbierky zákonov

Rozhodol: 	prokurátorka Okresnej prokuratúry Banská Bystrica
Podľa § 215 odsek 1 písmeno h Trestného poriadku s poukazom na § 86 odsek 1 písmeno a Trestného zákona zastavujem trestné stíhanie obvineného:
1.	XXXXX
	dátum narodenia: XXXXX
	miesto narodenia: XXXXX
	trvalé bydlisko: XXXXX
v období XXXXX si neplnil svoju zákonnú vyživovaciu povinnosť voči dcére XXXXX, narodenej XXXXX, trvalým bydliskom XXXXX, XXXXX, XXXXX, a to i napriek tomu, že rozsudkom Okresného súdu XXXXX číslo XXXXX, právoplatného a vykonateľného od XXXXX bol zaviazaný prispievať na jej výživu sumou XXXXX, vždy do piateho dňa v mesiaci a zároveň mu táto povinnosť vyplývala zo zákona XXXXX Zbierky zákonov O rodine v znení neskorších predpisov, v zmysle ktorého bol s ohľadom na svoje schopnosti, možnosti a majetkové pomery povinný prispievať na jej výživu sumou XXXXX mesačne do jej rúk, čím jej za uvedené obdobie dlhuje na výživnom celkom XXXXX (po prepočte kurzom stanoveným Národnou bankou Slovenska XXXXX

lebo zanikla trestnosť činu

Odôvodnenie:
Vyšetrovateľkou  Odboru kriminálnej polície Okresného riaditeľstva Policajného zboru XXXXX bolo  pod číslom XXXXX vedené trestné stíhanie proti obvinenému XXXXX za prečin zanedbania povinnej výživy podľa § 207 odsek 1, odsek 3 písmeno b) Trestného zákona,  ktorého sa dopustil na tom skutkovom základe, že v období XXXXX si neplnil svoju zákonnú vyživovaciu povinnosť voči dcére XXXXX, narodenej XXXXX, trvalým bydliskom XXXXX, XXXXX, XXXXX, a to i napriek tomu, že rozsudkom Okresného súdu XXXXX číslo XXXXX, právoplatného a vykonateľného od XXXXX bol zaviazaný prispievať na jej výživu sumou XXXXX, vždy do piateho dňa v mesiaci a zároveň mu táto povinnosť vyplývala zo zákona číslo XXXXX Zbierky zákonov O rodine v znení neskorších predpisov, v zmysle ktorého bol s ohľadom na svoje schopnosti, možnosti a majetkové pomery povinný prispievať na jej výživu sumou XXXXX mesačne do jej rúk, čím jej za uvedené obdobie dlhuje na výživnom celkom XXXXX (po prepočte kurzom stanoveným Národnou bankou Slovenska XXXXX).

Konajúca vyšetrovateľka mi po skončení skráteného vyšetrovania predložila dňa XXXXX spisový materiál s návrhom na podanie obžaloby na obvineného. Dňa XXXXX obvinený doručil na Okresnú prokuratúru XXXXX kópiu medzinárodného platobného príkazu v XXXXX, ako doklad o zaplatení celého dlhu na výživnom. Túto skutočnosť potvrdila aj svedkyňa – poškodená XXXXX. 

Prečinu zanedbania povinnej výživy  podľa § 207 odsek 1, odsek 3 písmeno b) Trestného zákona sa dopustí ten, kto najmenej tri mesiace v období dvoch rokov neplnil, čo aj z nedbanlivosti, zákonnú povinnosť vyživovať alebo  zaopatrovať iného, a čin spáchal závažnejším spôsobom konania (v tomto prípade po dlhší čas). 

Podľa § 86 odsek 1 písmeno a) Trestného zákona trestnosť činu zaniká aj vtedy, ak ide o trestný čin zanedbania povinnej výživy podľa § 207, ak trestný čin  nemal trvalo nepriaznivé následky a páchateľ svoju povinnosť dodatočne splnil skôr, než sa súd odobral na záverečnú poradu.

Podľa § 215 odsek 1 písmeno h) Trestného poriadku prokurátor zastaví trestné stíhanie, ak zanikla trestnosť činu. 

V priebehu prípravného konania bolo dôkazmi preukázané, že obvinený XXXXX svojim konaním naplnil  všetky zákonné znaky  skutkovej podstaty prečinu zanedbania povinnej výživy podľa § 207 odsek 1, odsek 3 písmeno b) Trestného zákona. Podľa písomného vyjadrenia poškodenej zo dňa XXXXX, dňa XXXXX obdržala šekovú poukážku na sumu XXXXX, čím obvinený svoj dlh na výživnom voči nej uhradil. V danej veci bolo tiež zistené, že čin nemal trvalo nepriaznivé následky.  
 
Vzhľadom na uvedené skutočnosti som rozhodla tak, ako je uvedené vo výrokovej časti tohto uznesenia.

Poučenie:
Proti tomuto uzneseniu je prípustná sťažnosť, ktorú možno podať u prokurátora okresnej prokuratúry do troch dní od oznámenia uznesenia. Sťažnosť má odkladný účinok. (§ 185 a nasl. Tr. por.)

Mgr. Zuzana Gengelová
prokurátorka